《山人送桧植于当门偶成》
宋代·陈著

山人知我岁寒情，十里移来老眼醒。
凿破苍苔方丈地，种为门眼四时青。
青寒亦自雪霜意，世变从他风雨腥。
牢立本根须畅茂，不施巧结看真形。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。